

รายงานการประชุมสภาเทศบาลตำบลหัวไทร
สมัยสามัญ  สมัยที่สาม  ครั้งที่  2 ประจำปี  พ.ศ. 2561
วันพฤหัสบดี  ที่  30  เดือน สิงหาคม พ.ศ. 2561   เวลา  10.00  น.
ณ  ห้องประชุมสภาเทศบาลตำบลหัวไทร
…………………
ผู้มาประชุม
 1. นายเฉลียว   เต็มเปี่ยม			ประธานสภาเทศบาลตำบลหัวไทร
 2. นายไพโรจน์  ดิษฐ์คล้าย			รองประธานสภาเทศบาลตำบลหัวไทร
 3. นางสาวสมสุข  วิภูษณะภัทร์		เลขานุการสภาเทศบาลตำบลหัวไทร
 4. นายเริงศักดิ์  หนูดำ			สมาชิกสภาเทศบาลตำบลหัวไทร
 5. นายสิทธิชัย  บุญรักษา			สมาชิกสภาเทศบาลตำบลหัวไทร

 7. นายดลเหล๊าะ  บินสมะ	 		สมาชิกสภาเทศบาลตำบลหัวไทร
      8. นายก่อเดช  เจะดุหมัน			สมาชิกสภาเทศบาลตำบลหัวไทร
      9. นายนัทธี  ศรีอุทัย			สมาชิกสภาเทศบาลตำบลหัวไทร
  
ผู้มาประชุม
      1. นายคำนึง  ฉิมหนู				สมาชิกสภาเทศบาลตำบลหัวไทร
      2. นายจีรวัฒน์  จันทร์เทพ			สมาชิกสภาเทศบาลตำบลหัวไทร
      3. นายมนตรี  ด่านตันติศุภกุล		สมาชิกสภาเทศบาลตำบลหัวไทร
      4. นางลัดดาวัลย์  ช่วยแดง			สมาชิกสภาเทศบาล
ผู้เข้าร่วมประชุม
 1. นายเรวัตร  ด่านตันติศุภกุล		นายกเทศมนตรีตำบลหัวไทร
 2. นายสมชาย  อริยกุลนิมิต			รองนายกเทศมนตรีตำบลหัวไทร
 3. นายพลภัคฐ์  พูลเจริญ			รองนายกเทศมนตรี
 4. นายประไพ  มาลัยเวช			ที่ปรึกษานายกเทศมนตรีตำบลหัวไทร
 5. นายศักรินทร์  เจริญสุข			เลขานุการนายกเทศมนตรีตำบลหัวไทร
      6. นางนภารัตน์   ผ่องใส			รองปลัดเทศบาล
      7. จ่าเอกเกษม  ชูเมือง			หัวหน้าสำนักปลัดเทศบาล
      8. นายวิเชียร  ด้วงพริ้ม			นักวิเคราะห์นโยบายและแผน
      9. นางสุจารีย์  เหมพัฒน์			เจ้าพนักงานธุรการชำนาญงาน

เริ่มประชุมเวลา 10.00 น.
นางสาวสมสุข  วิภูษณะภัทร์	:	กราบเรียนท่านประธานสภาเทศบาลตำบลหัวไทรที่เคารพอย่างสูง	
เลขานุการสภาฯ              	บัดนี้ได้เวลาเปิดประชุม และมีสมาชิกสภาเทศบาลมาครบองค์ประชุมแล้ว 
ดิฉันขอกราบเรียนเชิญท่านประธานสภาเทศบาล จุดธูปเทียนบูชาพระรัตนตรัย 
และได้ดำเนินการประชุมสภาเทศบาล สมัยสามัญ สมัยที่สาม ครั้งที่ 2 
ประจำปี พ.ศ. 2561 ตามระเบียบวาระต่อไป ขอกราบเรียนเชิญค่ะ
ระเบียบวาระที่ 1 	   	:	เรื่อง ที่ประธานแจ้งต่อที่ประชุม
นายเฉลียว  เต็มเปี่ยม		:  	1.1 การนัดประชุมสภาเทศบาลตำบลหัวไทร  สมัยสามัญ  สมัยที่สาม ครั้งที่ 2  
ประธานสภาเทศบาล	ประจำปี พ.ศ.2561 ในวันพฤหัสบดี ที่  30  สิงหาคม  2561  
- ตามหนังสือ ที่ นศ 52701/16 ลงวันที่ 21 สิงหาคม 2561 ได้แจ้งนัดประชุมสภาเทศบาลตำบลหัวไทร สมัยสามัญ สมัยที่สาม ครั้งที่ 2 ประจำปี พ.ศ. 2561 ในวันพฤหัสบดี ที่ 30 สิงหาคม 2561 เวลา 10.00 น. เป็นต้นไป  ณ  ห้องประชุมสภาเทศบาลตำบลหัวไทร (ชั้น 2)  เพื่อพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2562 ในวาระที่ 2 และในวาระที่ 3  ตามลำดับ  ปรากฏตามระเบียบวาระการประชุมฯ ที่จัดส่งไปพร้อมกับสำเนารายงานการประชุมของคณะกรรมการแปรญัตติในการพิจารณาร่างเทศบัญญัติงบประมาณรายจ่ายประจำปี พ.ศ. 2562 เมื่อวันที่  21  สิงหาคม  2561 และสมาชิกสภาเทศบาลฯ ทุกท่านได้รับไปแล้วนั้น
				- จึงแจ้งให้ทราบโดยทั่วกัน
ระเบียบวาระที่ 2    		:	เรื่องรับรองรายงานการประชุมครั้งที่แล้ว
สมัยสามัญ สมัยที่สาม ครั้งที่ 1 ประจำปี พ.ศ.2561 เมื่อวันอังคาร ที่ 14 สิงหาคม 2561
นายเฉลียว  เต็มเปี่ยม		:     - ตามสำเนารายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน 
ประธานสภาเทศบาล      	การประชุมฯ ได้ตรวจสอบไปแล้ว และได้จัดทำสำเนาปิดไว้ที่บอร์ดประชาสัมพันธ์สำนักงานเทศบาลฯ และที่ศูนย์ข้อมูลข่าวสารฯ ชั้น 2 เพื่อให้สมาชิกตรวจดูนั้น ไม่ทราบว่าสมาชิกสภาเทศบาลฯ ท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร
และมีสมาชิกท่านใดจะขอเสนอเปลี่ยนแปลงหรือแก้ไขในสำเนารายงานการประชุมที่ทางเลขานุการฯได้แจกให้ท่านได้ทราบล่วงหน้าหรือไม่ ครับ (ไม่มี) เมื่อไม่มีสมาชิกท่านใดขอเปลี่ยนแปลงหรือแก้ไขสำเนารายงานการประชุมฯ กระผมจึงขอมติที่ประชุมฯ  ว่ามีมติรับรองรายงานการประชุมสภาเทศบาลตำบลหัวไทร สมัยสามัญ สมัยที่สาม ครั้งที่ 1  ประจำปี  พ.ศ. 2561  เมื่อวันอังคาร  ที่  14  สิงหาคม  2561  กรุณายกมือขึ้น
- มีผู้เห็นชอบ  7  คน
- งดออกเสียง  5   คน
มติที่ประชุม  เป็นเอกฉันท์ ที่ประชุมรับรองรายงานการประชุมสภาเทศบาลตำบลหัวไทร สมัยสามัญ สมัยที่สาม ครั้งที่ 1 ประจำปี พ.ศ. 2561 เมื่อวันอังคาร ที่ 14 สิงหาคม  2561

ระเบียบวาระที่ 3    	:  	กระทู้ถาม (ถ้ามี)
นายเฉลียว เต็มเปี่ยม	:           - ไม่มี-
ประธานสภาเทศบาล
ระเบียบวาระที่ 4    	:	เรื่องที่คณะกรรมการที่สภาเทศบาลตำบลหัวไทร ตั้งขึ้นพิจารณาเสร็จแล้ว
นายเฉลียว  เต็มเปี่ยม	:	4.1 การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2562  
ประธานสภาเทศบาล	ในวาระที่  2   (ขั้นแปรญัตติ) 
			 สาระสำคัญ
ตามมติที่ประชุมสภาเทศบาลตำบลหัวไทร ในการประชุมสมัยสามัญ สมัยที่สาม ครั้งที่ 1 ประจำปี พ.ศ. 2561 เมื่อวันที่ 14 สิงหาคม 2561 ได้รับหลักการแห่งร่างเทศบัญญัติงบประมาณรายจ่ายประจำปีงบประมาณ พ.ศ. 2562 และได้ตั้งคณะกรรมการแปรญัตติและระยะเวลาพิจารณาคำแปรญัตติที่คณะกรรมการแปรญัตติได้รับไว้แล้ว นั้น
คณะกรรมการแปรญัตติได้ประชุมเพื่อพิจารณาคำแปรญัตติแห่งร่างเทศบัญญัติงบประมาณรายจ่ายประจำปีงบประมาณ พ.ศ. 2562 เสร็จเรียบร้อยแล้ว เมื่อวันที่ 21 สิงหาคม 2561 ปรากฏว่าไม่มีสมาชิกสภาเทศบาลตำบลหัวไทร ท่านใดยื่นเสนอคำแปรญัตติภายในระยะเวลาที่กำหนดไว้ และคณะกรรมการแปรญัตติมีมติยืนยันตามร่างฉบับเดิม รายละเอียดปรากฏตามสำเนารายงานการประชุมของคณะกรรมการแปรญัตติฯ ที่จัดส่งให้สมาชิกทุกท่านไปพร้อมกับหนังสือแจ้งนัดประชุมฯ ไปแล้ว
- ขอเชิญเลขานุการสภาเทศบาลฯ ชี้แจงข้อกฎหมาย และระเบียบที่เกี่ยวข้อง

นางสาวสมสุข วิภูษณะภัทร์ ข้อกฎหมาย/ระเบียบที่เกี่ยวข้อง
เลขานุการสภาฯ		- ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 51 กำหนดว่า  ในการพิจารณาร่างข้อบัญญัติ วาระที่สอง ให้ปรึกษาเรียงตามลำดับ  ข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น
		ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก
		ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก  ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว  การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่มีการขัดข้องที่จะพิจารณาข้ออื่นๆ ต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้
		ถ้าขัดแย้งหรือบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้
		เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้วให้ประธานท้องถิ่นส่งรายงานนั้นให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุมเว้นแต่กรณีต้องพิจารณาเป็นการด่วน 
		ในการประชุมต่อวาระที่สอง  ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

นายเฉลียว  เต็มเปี่ยม	:	- ดังนั้น จึงสรุปว่า ในการพิจารณาร่างเทศบัญญัติงบประมาณรายจ่ายประจำปี
ประธานสภาเทศบาล	งบประมาณ พ.ศ. 2562 ในวาระที่ 2  ไม่มีการแปรญัตติและแก้ไขแต่ประการใดโดยคณะกรรมการแปรญัตติได้มีมติยืนยันตามร่างเทศบัญญัติงบประมาณรายจ่ายฉบับเดิม 
- ขอเชิญสมาชิกสภาเทศบาลฯ เข้าที่ประชุม (ประธานนับองค์ประชุม  ปรากฏว่ามีสมาชิกในที่ประชุม จำนวน 7 ท่าน (ไม่รวมเลขานุการสภาเทศบาลฯ เป็นอันครบองค์ประชุม) และให้ที่ประชุมพิจารณาว่าจะเห็นด้วยกับคณะกรรมการแปรญัตติฯ ที่ให้ยืนยันตามร่างเทศบัญญัติงบประมาณรายจ่ายฉบับเดิมหรือไม่
- จึงเสนอให้ที่ประชุมพิจารณาว่าจะลงมติเป็นอย่างอื่นหรือไม่

มติที่ประชุม		- ลงมติเห็นด้วยกับคณะกรรมการแปรญัตติให้ยืนยันตามร่างเทศบัญญัติงบประมาณรายจ่ายฉบับเดิมด้วยมติเสียงข้างมาก (เห็นด้วย  7  เสียง  และประธานงดออกเสียง)

นายเฉลียว  เต็มเปี่ยม	:	- เมื่อที่ประชุมเห็นด้วยกับคณะกรรมการแปรญัตติฯ เป็นอันว่าในวารที่ 2 (ขั้นแปรญัตติ)  
ประธานสภาเทศบาล	ที่ประชุมมีมติให้ยืนยันร่างเทศบัญญัติงบประมาณรายจ่ายประจำปีงบประมาณ พ.ศ. 2562 ตามร่างฉบับเดิม
- และได้หารือให้ที่ประชุมพิจารณาว่าจะลงมติร่างข้อบัญญัติงบประมาณรายจ่ายประจำปีงบประมาณ พ.ศ. 2562 ในวาระที่ 3 (ขั้นลงมติ) ต่อไปหรือไม่ 

นายนัทธี ศรีอุทัย		:	- กระผมนายนัทธี ศรีอุทัย สมาชิกสภาเทศบาล เสนอให้สภาเทศบาลตำบลหัวไทร 
สมาชิกสภาเทศบาล	พิจารณาลงมติร่างเทศบัญญัติงบประมาณรายจ่าย ประจำปีงบประมาณ พ.ศ. 2562 ในวาระที่ 3 
(ขั้นลงมติ) ในครั้งนี้ตามลำดับต่อไป

นายเฉลียว  เต็มเปี่ยม	:	- ไม่ทราบว่ามีสมาชิกท่านใดเสนอเป็นอย่างอื่นหรือไม่  
ประธานสภาเทศบาล	

ที่ประชุม	:	- ไม่มี

นายเฉลียว  เต็มเปี่ยม	:	- เมื่อไม่มีสมาชิกสภาเทศบาลฯ ท่านใดเสนอเป็นอย่างอื่นเพิ่มเติม จึงขอให้ที่ประชุม  
ประธานสภาเทศบาล	พิจารณาว่าจะให้ลงมติร่างเทศบัญญัติงบประมาณรายจ่ายประจำปีงบประมาณ พ.ศ. 2562       ในวาระที่ 3 (ขั้นลงมติ) ในการประชุมครั้งต่อไปหรือไม่  โปรดยกมือขึ้นเหนือศรีษะ
- มีผู้เห็นชอบ  7  คน
- งดออกเสียง  5  คน
มติที่ประชุม		- เห็นด้วยให้ลงมติร่างเทศบัญญัติงบประมาณรายจ่ายประจำปีงบประมาณ พ.ศ. 2562  ในการประชุมครั้งนี้ตามลำดับต่อไปด้วยมติเสียงข้างมาก (เห็นด้วย 7  เสียง  ประธานงดออกเสียง)

4.2 การพิจารณาลงมติร่างเทศบัญญัติงบประมาณรายจ่ายประจำปีงบประมาณ พ.ศ. 2562 ในวาระที่ 3 (ขั้นลงมติ)
นายเฉลียว  เต็มเปี่ยม	:	- เมื่อที่ประชุมมีมติให้ลงมติร่างเทศบัญญัติงบประมาณรายจ่ายประจำปีงบประมาณ พ.ศ.   
ประธานสภาเทศบาล	2562 ในการประชุมครั้งนี้ต่อไป จึงสรุปสาระสำคัญ ดังนี้
			 สาระสำคัญ
- ในวาระที่ 2 (ขั้นแปรญัตติ) ไม่มีการแปรญัตติและที่ประชุมลงมติให้ยืนยันร่างเทศบัญญัติงบประมาณรายจ่ายประจำปีงบประมาณ พ.ศ. 2562 ตามร่างฉบับเดิม และให้ที่ประชุมพิจาณาในวาระที่ 3 (ขั้นลงมติ) ต่อไป

- ขอเชิญเลขานุการสภาเทศบาลฯ ชี้แจงข้อกฎหมายและระเบียบที่เกี่ยวข้อง

นางสาวสมสุข วิภูษณะภัทร์ ข้อกฎหมาย/ระเบียบที่เกี่ยวข้อง
เลขานุการสภาฯ		- ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ.2554
		- ข้อ 52 กำหนดว่า การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร
		ในการพิจารณาวาระนี้  ให้ที่ประชุมสภาท้องถิ่นลงมติว่าจะให้ตราเป็นเทศบัญญัติ หรือไม่

นายเฉลียว  เต็มเปี่ยม	:	- เชิญสมาชิกเข้าที่ประชุม (ประธานนับองค์ประชุมใหม่อีกครั้งหนึ่ง ปรากฏว่ามีสมาชิก  
ประธานสภาเทศบาล	ในที่ประชุม  จำนวน 7 คน (ยกเว้นเลขานุการสภาเทศบาลฯ เป็นอันครบองค์ประชุม)
- จึงเสนอให้ที่ประชุมพิจารณาว่าจะลงมติให้ตราเป็นเทศบัญญัติงบประมาณรายจ่าย ประจำปีงบประมาณ พ.ศ.2562 หรือไม่  ท่านใดเห็นชอบกรุณายกมือขึ้นครับ  ขอบคุณครับ
     			 			- มีผู้เห็นชอบ  จำนวน  7  คน    
- งดออกเสียง  จำนวน  5  คน                       
มติที่ประชุม		- ลงมติให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. 2562 ด้วยมติเสียงข้างมาก ( เห็นด้วย 7 เสียง และประธานงดออกเสียง)

ระเบียบวาระที่  5	เรื่องที่เสนอใหม่ (ถ้ามี)
นายเฉลียว  เต็มเปี่ยม	:	- ไม่มี  
ประธานสภาเทศบาล	
ระเบียบวาระที่  6	เรื่องอื่นๆ
นายเฉลียว  เต็มเปี่ยม	:	- ไม่ทราบว่าสมาชิกท่านใดจะเสนอเรื่องอื่นๆ เพิ่มเติมหรือไม่  ขอเชิญครับ
ประธานสภาเทศบาล
นายนัทธี ศรีอุทัย		:	- กระผมนายนัทธี ศรีอุทัย สมาชิกสภาเทศบาล สำหรับในวาระอื่นๆ นี้กระผม 
สมาชิกสภาเทศบาล	ก็ไม่มีอะไรมาก เพียงแต่จะขอดูแบบแปลนของโครงการปรับปรุงภูมิทัศน์แหล่งท่องเที่ยวชายทะเล
บ้านหน้าศาล เพื่อที่จะได้ชี้แจงข้อมูลโครงการดังกล่าวได้ถูกต้อง หากมีชาวบ้านในพื้นที่ได้สอบถามมาว่าโครงการดังกล่าวจะดำเนินการที่ไหน เมื่อใด อย่างไร จึงแจ้งเจ้าหน้าที่ที่รับผิดชอบได้ให้ข้อมูลดังกล่าวกระผมด้วย และขอเสนอเพิ่มเติมว่าทุกครั้งที่เทศบาลจะดำเนินการโครงการใดๆ นั้น ก่อนดำเนินการเห็นควรให้สมาชิกสภาเทศบาลเข้ามาร่วมรับรู้ รับฟังถึงขั้นตอนการดำเนินโครงการต่างๆด้วย เพื่อจะได้ร่วมกันคิด ร่วมกันทำ ร่วมกันแก้ไขปัญหา ให้กับเทศบาลและพี่น้องประชาชน ขอบคุณครับ
	
นายเฉลียว  เต็มเปี่ยม	:	- เมื่อไม่สมาชิกท่านใดเสนอเพิ่มเติม กระผมขอเรียนเชิญท่านนายกเทศมนตรี ชี้แจงหรือ
ประธานสภาเทศบาล	เสนอเรื่องอื่นๆ เพื่อทราบต่อไป 

นายเรวัตร  ด่านตันติศุภกุล:	กราบเรียนท่านประธานสภาเทศบาลที่เคารพ และสมาชิกสภาเทศบาลที่ทรงเกียรติ ทุกท่านนายกเทศมนตรี		กระผมนายเรวัตร  ด่านตันติศุภกุล  นายกเทศมนตรีตำบลหัวไทร ขอขอบคุณสมาชิกทุกท่านที่ได้				พิจารณาให้ความเห็นชอบร่างเทศบัญญัติงบประมาณรายจ่ายประจำปีงบประมาณ พ.ศ. 2562      			โดยลงมติให้ตราเป็นเทศบัญญัติงบประมาณรายจ่ายประจำปีงบประมาณ พ.ศ.2562  ซึ่งกระผมจะ
ขอดำเนินการในเรื่องต่างๆ ให้เป็นไปตามงบประมาณรายจ่ายที่ตั้งไว้ให้ครบถ้วนตลอดปีงบประมาณ พ.ศ. 2562 ขอบคุณครับ  

นายเฉลียว  เต็มเปี่ยม	:    มีสมาชิกท่านใด จะเสนอเรื่องใดเพิ่มเติมบ้าง  ก็ขอเชิญครับ  (ไม่มี) เมื่อไม่มีกระผมขอขอบคุณประธานสภาเทศบาล	ท่านนายกเทศมนตรี  ,สมาชิกสภาเทศบาล, ปลัดเทศบาล ,พนักงานเทศบาล และท่านผู้มีเกียรติที่
เคารพทุกท่านที่เข้าร่วมรับฟังการประชุมโดยพร้อมเพรียงกันในวันนี้  และผมขอปิดประชุม

ปิดประชุมเวลา  12.00 น.
(ลงนาม)				ประธานกรรมการตรวจรายงานการประชุม
					           ( นายก่อเดช  เจะดุหมัน )

(ลงนาม)				กรรมการตรวจรายงานการประชุม
					           ( นายสิทธิชัย  บุญรักษา )

					(ลงนาม)				กรรมการตรวจรายงานการประชุม
					              ( นายสุธี  ราชแก้ว )    
  
(ลงนาม)				กรรมการตรวจรายงานการประชุม
					          ( นางลัดดาวัลย์  ช่วยแดง )

(ลงนาม)				กรรมการตรวจรายงานการประชุม
					         ( นายมนตรี  ด่านตันติศุภกุล )

					(ลงนาม)				กรรมการตรวจรายงานการประชุม
					          ( นายดลเหล๊าะ  บินสมะ )      

					(ลงนาม)				กรรมการตรวจรายงานการประชุม
					            ( นายเริงศักดิ์  หนูดำ )      

(ลงนาม)				เลขานุการสภาเทศบาล
					         (นางสาวสมสุข  วิภูษณะภัทร์)

					(ลงนาม)				ผู้จดบันทึกการประชุม
						  (นางสุจารีย์  เหมพัฒน์)


		สภาเทศบาลได้รับรองรายงานการประชุมนี้ในการประชุมสมัย...................สมัยที่.........................
ครั้งที่................ประจำปี พ.ศ. 2561  เมื่อวันที่..............เดือน................................พ.ศ. 2561
		
					(ลงนาม)				ประธานสภาเทศบาล
						  (นายเฉลียว  เต็มเปี่ยม)

(ลงนาม)				เลขานุการสภาเทศบาล
        (นางสาวสมสุข  วิภูษณะภัทร์)

